‘চোট্টি মুন্ডা আমার সমগ্র আদিবাসী চিন্তার সমাহার। সমগ্রটা এক জায়গায়’ – এর অর্থ কী? বিসত্মৃত করলে বলা যায়, অরণ্যের অধিকার গ্রন্থে ইতিহাসের বীর বীরসার তীর প্রান্তিক নেতা ধানী মুন্ডার মাধ্যমে পৌঁছে গেছে তীরন্দাজের মেলার চোট্টি মুন্ডার কাছে। এ চোট্টি তাঁর সৃজিত। এ-চরিত্রটি সৃজন করতে গিয়ে নির্ধারিত পরিবেশ, মানুষ, লোকজ সংস্কৃতি-আচার-আনুষ্ঠানিকতা চমৎকাররূপে প্রামাণ্য করে তুলেছেন। এজন্য তাঁর অভিজ্ঞতার মূল্য অনেক। চোট্টি মুন্ডা কিংবা বীরসা আদিবাসী বীর, তাদের সংস্কৃতির অধিকার-মর্যাদা সম্পর্কে তারা সচেতন। সংস্কৃতি রক্ষার জন্য, কিংবা মর্যাদা রক্ষার প্রশ্নে তারা মরতেও জানে। প্রস্ত্ততও। কিন্তু সে আত্মদান সহজ নয়। সংগ্রাম করে, প্রাণান্ত লড়ে, সভ্যতার ধারাকে চিরজীবিত করেই তাদের বাঁচার শক্তি অর্জিত হয়। সেজন্যে লক্ষণীয় যে, একপ্রকার মানবিক মর্যাদার উচ্চতা এতে তৈরি। তবে সে-কাহিনি নিছক রক্তশূন্যগ্রস্ত নয়, ইট-কাঠের পাথরের নয় – মানবিক জীবনাচরণের সমস্ত পরাকাষ্ঠা নিয়ে মহীয়ান। সেখানে লোকজ চিরায়ত বিশ্বাস-সংস্কার, মূল্যবোধ, নিম্ন-সংস্কৃতি, সংস্কার এক বর্ণিল প্রবাহে সুপিনদ্ধ। বাখতিন-কথিত ‘কার্নিভাল-তত্ত্বে’র প্রয়োগে তাৎপর্যময় হয়ে ওঠে নিম্নবর্গীয় নেতা ‘বীরসা’। অরণ্যের অধিকার, এমন তীব্রভাবে সে উঠে আসে – আদিবাসী আন্দোলনের শক্তিতে প্রমত্ত, বর্ষীয়ান – সমস্ত গ– তাতে যেন অতিক্রম করে যায়; বীরসার চরিত্রায়ণ সমস্ত অন্তর্নিহিত শক্তিতে তুমুল প্রতিশ্রম্নতিমান। এগুলো যে শুধু তাৎক্ষণিক সমাজের বিবৃতি তা নয়, ইচ্ছাপূরণের আকাঙক্ষাও বলা যাবে না – এতে পুনর্গঠিত হয় দ্বন্দ্বসংকুল জীবনের অস্তিত্বিক সংগ্রামের ধ্রম্নপদী অভিমুখ। সেখানে নির্ধারিত বর্ণ ও সম্প্রদায়ের মানুষ সরল ও সংঘবদ্ধ সৌন্দর্য নিয়ে চিরজীবিত। প্রসঙ্গত, আদিবাসী মুখের ভাষাও তাতে গুরুত্বশীল। চরিত্র সৃজনে মহাশ্বেতার এ-মানসিক শক্তি আর অবিকল রূপায়ণের কর্তব্য – নিশ্চয়ই অভিনব। নির্ণীত এ-কাঠামোতে তা সংস্কার ও সংস্কৃতির চিরউৎসবমুখর বারতা – তাই এ বর্ণিল রূপশুদ্ধ জয়ী মানবজীবনেরই ইঙ্গিত। এই অর্থে তা দায়বদ্ধও।